JohanHeinsen/ENO huggingface dataset:
Viborger Samler, 1841-05-03
Fra St. Helen berettes, at en portugisisk Slavehandler, der forfulgtes i hine Farvande af en brittisk Krydser, lod kaste, for at Skibet kunde blive meere letseilende, 130 Negere overbord. Jblandt de øvrige 220 grasserede, da man entrede Skibet, Kopperne, der anrettede frygtelige Ødelæggelser iblandt dem. Cuuromkostningerne, der ville blive at udrede af den engelske Statskasse, anslaaes omtrentlig til 3 a 4000 Lstl.
Viborger Samler, 1841-05-03
J Aaret 1823 blev hængt i England en Banquier, ved Navn Fauntleroy, der havde skrevet falske Vexler. For ganske kort Tid siden har det Rygte udbredt sig, at denne Banquier lever endnu, og opholder sig med sin Søn i Nordamerica. Man paastaaer nu, at FauntleropsFamilie havde bestukket Bøddelen, der skal have forsyne Delinqventens Hals med en Slags Harnisk, hvorved Strikken er bleven standset i sin Virksomhed. Men endnu besynderligere er det, at Englands Lordvicecantsler, for hvem en Proces plaideredes, der angik en Sag, hvori Fauntleroy i sin Tid var udnævnt til Executor Testamenti ingenlunde med Foragt har afviist denne Fabel. Testamentets Fuldbyrdere have forlangt Tid for at udforske Sandheden eller Falskheden af det udspredte Rygte, og Vicecantsleren har troet at burde tilstaae dem en Fris af 9 Maaneder. En høist eventyrlig Plan for at tvinge Parlementet og Regjeringen til at ophæve Kornlovene er anbefalet i et Flyveskrift, betitlet "Daily bread" (det daglige Brød, der er meget udbredt iblandt de arbeidende Folkeclasser.
Viborger Samler, 1841-05-03
Enhver Englænder, der ønsker Brødskattens Afskaffelse, skal udrede en Penny (k. 4 s. Rbp.) og af den paa denne Maade tilveiebragte Sum skal et eller flere Fartøier befragtes med Korn fra Continentet eller med Meel fra America. Ankomme nu disse Skibe til en engelsk Havn, skulde Eierne af Ladningen forlange fri Jndførsel af Kornvarerne, og naar da dette, som naturligt, afsloges, skulde Forraadet ødelægges for Alles Øine. Den ministerielle Journal Morn. Chron., der kæmper for Kornbillens Afskaffelse, bemærker i denne Anledning: "En saadan Plan er fattet og anbefalet. Hvad Proceduren angaaer, da vilde den være aldeles legal. Jngen Lov forbyder hungrige Haandværkere at samle smaae Summer for at opkjøbe Levnetsmidler i Udlandet. Et med en saadan Ladning befragtet Skib kan kaste Anker i vore Havne. Jmod en Petition fra 100,000 Familier om Tilladelse til at føre iland og spise det Brød, de har kjøbt i deres Ansigts Sved, er der ikke det Mindste at indvende. Derimod er det paa den anden Side ogsaa lovligt, at Toldopsynet afslaaer Petitionen. Om endog Themsens Vand guulnedes af Korn eller hvidnedes af Meel, om endog den forsamlede Folkesværm udbrød i Forbandelser ved Synet af Ødelæggelsen af de Artikler, hvormed den kunde stille sin Sult, saa have dog Eierne ustridig Ret til at kaste deres Eiendom overbord, skrede dernæst de forsultede og forbittrede Tusinder til Voldsomheder, saa turde Oprørs acten vorde oplæst, Militairet samlet og Urolighederne dæmpede med Blodsudgydelse: Alt vilde være i sin Orden, og fuldkommen lovligt. Et Straa viser, hvorfra Vinden blæser. Den Kjendsgierning, at et saadant Forslag er anbefalet, er og bliver et Tegn paa, at Agitationen imod Kornlovene har antaget en truende Characteer. De talrige Forgreninger af Anticornlaw=League i hele Riget vinde daglig i Holdning og Styrke, og slaae efterhaanden Rødder i mange Landdistricter. Nu er Øieblikket kommet. Venner af fri Kornindførsel og Brød til billig Priis, udfolder Eders Millioner, og J, Parlementsmedlemmer, J, som ere stemte for den store menneskekjærlige Forholdsregel, bereder Eder til en alvorlig parlementarisk Kamp!
Viborger Samler, 1841-05-03
Nyeste Postefterretninger. Storbritannien og Jrland. London, d. 24de April. Det i Hull udbredte Rygte om Dampskibet Præsidents" Ankomst til Bermuda er usandt. J et Brev fra Liverpool af 23de April forekommer følgende, ikke ganske tydelige Udtryk: "Dee, et vestindisk Paketskib, der er ankommet til Bermuda, er afseilet den 25de Marts, og bringer ingen Efterretning og Præsident.
Viborger Samler, 1841-05-03
Med Dampskibet fra Hull erholdt man den 30te April i Hamborg Efterretninger fra London af 26de April, i hvilke der ikke berettes Noget om Dampskibets Skjebne.
Viborger Samler, 1841-05-03
Den 26de skulle Debatterne i Underhuset og ministerielle irske Regjeringsbill have været meget levende. Reisende, der ere ankomne med Dampskibet, berette, at Resultatet, af Debatten i Anledning af en af Billens Artikler har været ugunstigt for Ministrene, da de skulle havt en Minoritet af 25 Stemmer. Paa Grund af denne Afstemning skal der herske stor Forvirring og Røre i London; der tales endog om, at Ministrene vilde resignere. – Paafaldende er det, at næsten alle conservative Medlemmer, af Underhuset vare, førend Debatten fandt Sted i Underhuset, forsamlede hos Sir Robert Peel.
Viborger Samler, 1841-05-03
Frankerig. Paris, d. 26de April. Lovudkastet om Udskrivningen af 80,000 Md. af Aldersclassen for 1841 er, uden Discussion, antaget af de Deputeredes Kammer med 225 imod 6 Stemmer.
Viborger Samler, 1841-05-03
Hvad det store Statslaan angaaer, da vil man nu vide, at Humann (Finantsministeren) overbeviist om, at et Laan af 1000 Mill. Fres. (at 450 Mill. Fres, ere utilstrækkelige, er en afgjort Sag) ikke kunde komme istand uden paa meget ugunstige Betingelser, har isinde provisorisk kun at gjøre et Laan af 150 Mill. Fres, og længere hen i Tiden, i bestemte Jntervaller, af ligesaa store Summer, indtil Deficitet er dækket.
Viborger Samler, 1841-05-03
Assiseretten for Seinedepartementet har den 24de April fældet Dom i Sagen angaaende de af Journalen la France publicerede Breve, der tillægges Kong Ludvig Philip Som bekjendt gik Anklagen ikke ud paa mindre end paa Forfalskning af Brevene og Fornærmelse imod Kongens Person. La France forsvaredes af den udmærkede Advocat Berryer. Efter en Raadslagning af 20 Minuter udtalte Juryen et "Jkke skyldig!" – De legitimistiske Blade triumphere. Gaz, de France udbryder: "Jgaar har Juryen i Paris afsagt en Kjendelse, der er af uhyre stor Vigtighed i de alvorlige Omstændigheder, i hvilke Frankerig nu befinder sig. La France, er frifundet. Vi behøve ikke at udvikle Følgerne af et saadant "Verdict." Publicum forstaaer det, og vil føl Vigtigheden af det udtalte "Jkke skyldig." Det officielle Aftenblad le Messager" beretter: "De legitimistiske Journaler triumphere over det Udfald, som Journalen la France's Sag har erholdt. Med Factionernes uforskammede Jubel vælte de den hele Vægt af Juryens Verdiet paa Kongedømmet og Landets Jnstitutioner. Man kunde fristes til at troe, at hiint Parti, vant til at sønderrive enhver constitutionel Overeenskomst, er i Begreb med at udstrække sin Haand efter Juli-Chartet og Regjeringen. Det haaber bag Gaarsdagens Verdict at skjule alle Fornærmelser, alle Logne, alle Planer og Hevn, som det saa ofte har forsøgt imod Julikongedømmet, hvis Oprindelse, Vedvarenhed og Kraft sætter dem i Brede og Forbittrelse. Hvorfor have alle disse Blade for nogle Dage siden talt ligesaa tydeligt og klart, som nu Uforskammenheden have de vidst at skjule, saalænge de nærede Frygt. Nu afkaste de Masken. – Men dette Parti maa ikke juble for meget, Regjeringen har Love, der ere stærke nok til at kalde det Vanvid, der har bemægtiget sig urolige Gemytter, tilbage til Pligt og Rolighed. Regjeringen vil ikke tage i Betænkning at tugte enhver Strafskyldig, og sikkre den constitutionelle Thrones Værdighed. Naar vore Jnstitutioner beskjerme alle Borgere, da maae ogsaa alle Borgere agte dem og bøie sig for dem. En heel Nation lader sig ikke fornærme og trodse af et saadant Coterie!"¬
Viborger Samler, 1841-05-03
De i Fortificationsbarakkerne cantonnerende Tropper holdes meget strengt. En Parolbefaling bestemmer, at enhver Militair, der hører til Garnisonen af Hovedstadens Fortificationer, vil, naar han uden Tilladelse indfinder sig i Hovedstaden, vorde arresteret og straffet. Obersterne for Regimenterne skulle være meget sparsomme med at udstede saadan Permission, der ikke maa tilstaaes for længere Tid end 36 Timer.
Viborger Samler, 1841-05-03
Det synes, at Ludvig Philip har formaaet flere af Frankerigs fornemste Geistlige til ved deres Nærværelse at give Prindsen af Paris's Daabact en større Glands. Triumpherende beretter Moniteuren: "De 3 franske Cardinaler – Erkebiskopperne af Rouen, Lyon og Biskoppen af Arras – ville bivaane Prindsens Daab. Erkebiskoppen af Paris fungerer. Man veed desuden, at den sidstnævnte høie Geistlige vil, medens han udfører sit Embede ved Daaben, have om sig alle sine Suffragandiskopper, nemlig: Biskopperne af Chartres, Meaux, Orleans, Blois, Versailles og Cambrai.
Viborger Samler, 1841-05-03
Handels-Efterretninger. Hamborg, den 30te April. Med Hvede er det slautdenne Artikel er 6 a 8 Rthlr. Cr. lavere i Priis. Til Rug viser sig ikke Kjøbelyst; dog holde Priserne sig; Byg kan kun sælges til lavere Priser, fiin Havre holder sig i Prisen; paa de simplere Sorter ere Priserne billigere. Af Raps ere ikke ankomne store Partier; Priserne nogle Rthlr. høiere.
Viborger Samler, 1841-05-03
London, den 26de April, (Med Dampskibet fra Hull), Jndenlandsk Hvede fuldkommen saa dyr, som for 8 Dage siden; i fremmed Hvede er Omsætningen ubetydelig; Bog ikke søgt, og denne Artikel er flanHull, den 27de April. Flanheden i Kornhandelen vedvarer.
Viborger Samler, 1841-05-03
Jndenlandske Efterretninger.
Viborger Samler, 1841-05-03
Kjøbenhavn. Næstkommende Tirsdag Middag Kl. 4 begive Deres Majestæter Kongen og Dronningen Sig ud paa Deres Sommerresidents Sorgenfri Slot, og Hans Kongelige Høihed Kronprindsen ledsager Allerhøistsamme, for efter sin nylig overstandne haarde Sygdom at styrkes ved Landluften. Som vi have erfaret ville Omegnens Bønder og andre Beboere benytte denne Leilighed til at lægge deres Glæde for Dagen over, at Forsynet har bevaret Kronprindsens Liv, og der træffes i dette Øiemed Foranstaltninger til at modtage Deres Majestæter og Kronprindsen med festlig Høitidelighed. (Da.)
Viborger Samler, 1841-05-03
Den 29de April afholdtes Repræsentantforsamling i Trykkefrihedsselskabet. Efterat Selskabets afgaaende Formand, Prof. David, havde meddeelt en Oversigt over Selskabets Status og Virksomhed, og da der intet Forslag eller Andragende var at forelægge Selskabet, skred man strax til Valget af en Formand m. fl., ved hvilken Leilighed Prof. David erklærede, at om end Repræsentanterne fremdeles vilde skjænke ham deres Tillid ved at gjenvælge ham, maatte han undslaae sig for at modtage dette Valg, da hans mange Forretninger ikke tillode ham det. Ved det derpaa stedfindende Valg blev Lic. theol. Müller Formand, Pastor Marchmann Viceformand; til Medlemmer af Skriftcommitteen valgtes Mag. art. Treder, Cand. theol. Allen, Mag. art. Monrad, Dr. phill. Krarup og Mag. art. Hammerich. Professorerne David og Engelstoft, som ligeledes havde absolut Pluralitet til Medlemmer af Skriftcommitteen, modtoge ikke Valget. J et Continuationsmøde ville Suppleanter til Skriftcommitteen blive valgte, og Stemmesedlerne paa Bestyrerne blive optalte. Til Dirigent valgtes Justitsr. Guldberg og til Vice-Dirigent Cand. Jur. Orla Lehmann. (Bla. Td.)
Viborger Samler, 1841-05-03
Efter Forlydende vil man med det første kunne vente et kgl. Rescript, som paalægger enhver Bladudgiver at stille en Caution af 6,000 Rbd. (Rd. Av.)
Viborger Samler, 1841-05-03
Etatsraad Hornemann har i disse Dage med kgl. Tilladelse antaget Magister Dreier til Redacteur af Flora Danica, medens Oldingen selv vedbliver at være Værkets Udgiver. (Da.)
Viborger Samler, 1841-05-03
Det er allerede i et andet Blad fortalt, at Fædrelandets Redacteurer ville reise bort fra Danmark, dersom den for Høiesteret verserende Sag om den bekjendte Criminaldommer Kjendelse ikke falder ud efter deres Ønsker. Der siges, at Lehmann og Gjødwad i saa Fald ville tage Ophold i Norge, Wessely som Handelskyndig i Hamborg, og Monrad nedsætte sig som Privatdocent i Kiel. B. Christensen vil derimod ved sin Stilling være bunden til Khvn. Hvor Khvnspostens og den Frisindedes Redacteurer ville tye hen, er ikke bekjendt (Ah. A.)
Viborger Samler, 1841-05-03
Tirsdagsnummeret af Kjøbenhavnsposten, har have samme Skjebne som Søndagsnummeret; det er blevet lagt under Beslag af vedkommende Politiembedsmand paa Grund af en i samme indeholdt Artikel, betitlet: "Den Christnes Forhold til Staten, nærmest med Hensyn til Tidens politiske Bevægelser." Cancelliet har nu under 29de April i Anledning af fornævnte Artikel beordret Tiltale mod Kjøbenhavnspostens" Redacteur. – Det beslaglagte Søndagsnummer indeholdt en Artikel om det bekjendte Skrift af Dr. Jacobi: "Vier Fragen." Efterat, som "Fædrelandet beretter, tvende Bogtrykkere havde vægret sig ved at trykke Corfaren, er det Nummer, der var trykt hos en tredie Bogtrykker, Hr. Brill, ogsaa lagt under Beslag. Som Redacteur af samme var angivet en saakaldet Litteratus Jensen, hvis Personlighed og Forfatterskab nu nærmere vil blive belyst ved et Forhør, der i denne Anledning vil blive optaget. Lehmanns Sag i Borgerrepræsentationen. Efterat Magistraten havde besvaret den af Repræsentanterne gjorte Forespørgsel derhen, at Magistraten anseer Leb mann for inhabil til for Tiden at udøve sin Function i Forsamlingen, og ønsker dette Spørgsmaal taget under Overveielse af Repræsentanterne, have disse udnævnt en Committee, bestaaende af Hvidt, Sager, Meinert, Monrad og J. C. Lund til at afgive Betænkning over dette Spørgsmaal. Jmidlertid har Hr. Lehmann erklæret, at han vil drage sig tilbage fra Deeltagelse i Repræsentanternes Forhandlinger, indtil Sagen bliver afgjort. (B. T.)
Viborger Samler, 1841-05-03
Den fuldstændige juridiske Embedsexamen Torsdagen den 29de April: Niels Ruhe Petersen Laudabilis. En forlod Examen. Fredagen den 30te April: Johannes Frederik Arenstorff Hand. illand. Andreas Thorvald Aarsleff Laudabilis. Wilhelm Ludvig Birch og Frederik Terkel Julius Gran Laudabilis. Det bemærkes: at iblandt Specialcharacterer erholdt enhver af de to sidstnævte Candidater 8 Land. præ ceteris. (Da.)
Viborger Samler, 1841-05-03
Den medico-chirurgiske Exammen, hvis mundtlige der tog sin Begyndelse den 21de April, er til den 29de absolveret af: Madvig, Laudabilis; Windsløw, Hand illand, primi gradus; Bloch og Pinques, Laudabilis. (Da.)
Viborger Samler, 1841-05-03
Hos en herværende Hosekræmmer har Toldvæsenet den 27de April ladet foranstalte Huusundersøgelse og der forefandtes for henved 300 Rbd. ufortoldede Varer. (Ab. A.)
Viborger Samler, 1841-05-03
Vestindien. Den Sag, der var bleven anlagt imod Kgl. Fuldmægtig Heilbuth, paa Grund af nogle af ham i Kjøbenhavnsposten indrykkede Artikler om de vestindiske Activer, er nu bleven paadømt saavel ved Under som Overretten i Christianssted. Af begge Retter er han idømt en Mulct af 300 Rbd. og 2 Aars Censur, derimod er han frikiendt, forsaavidt han under samme Sag var tiltalt for Brud paa Embedseed og Pligt. Han har tildeels selv ført sin Sag og derved lagt megen Dygtighed for Dagen. Han har acquiesceret ved Overretsdommen, men Regjeringen har appelleret den til Høiesteret. J sit Jndlæg til Overretten har han angrebet Generalgouverneur v. Scholten meget heftigt, hvorfor det er henstillet til Cancelliets Afgjørelse, om han ikke paa Grund heraf paany skulde tiltales. En Ansøgning, han er indkommen med om Reisetilladelse, skal Regjeringen have afslaaet, uagtet han i en ny Ansøgning anførte, at det var nødvendigt for ham at komme hjem, for at forsvare sig under Sagens Procedure ved Høiesteret. – – – Man trænger høiligen til Regn paa Øerne, hvorfor det kun har maadelige Udsigter med Sukkerhøsten. Sukkerpriserne staae alligevel lavt, 4 1/2 a 4 3/4 Patagons pr. 100 Pd. - Negerne opføre sig bestandig godt og ere rolige; skjøndt der maaskee efter deres Natur dog ikke vilde høre meget til at sætte dem i nogen Bevægelse. Om Emancipationen hører man ikkun Lidet. (Af et Brev af Marts M.), Da.)
Viborger Samler, 1841-05-03
Odense, den 30te April. Christiansdals Ladegaard, beliggende tæt her ved Byen, er, som Man erfarer, af Kammerherre Benzon solgt til Mad. Trolle paa Jerstrupgaard (Skam Herred, Odense Amt) for 60,000 Rbd. – J Nat ere trende Gaarde og trende Huse afbrændte i Næsby. Jlden opstod i den Hr. Major v. Schulz tilhørende Gaard, snart stode Gaardmændene Hans Jørgensens og Thunes Gaarde samt tre Huse, hvoraf det ene dog var ubeboet, i lys Lue, og ere idag at see aldeles jevnede med Jorden. Paa Tomten af Major Schulzes Stald saae Man i Formiddags det sørgelige Syn af 11 indebrændte Køer, 1 Hest og 1 Sviin, dog var Jndboet her assureret ligesaavelsom hos Hans Jørgensen. Thune derimod havde Jntet assureret af Jndboet og har mistet Meget, saasom Vogne, Plouge, Harver, Klæder, Senge m. m., han har af sine Seletøier, kun frelst eet, Kreaturerne bleve lykkeligen slagne løs, men hans tvende troe Hundes Skeletter sees i Ruinerne. Af hans Gaard er kun Bagerovnen bleven staaende; af Hans Jørgensens hvor Jndboet var assureret ligesom i de tvende Huse – staae kun de to Skorstene, og paa begge disse sad hele Formiddagen to Storke, der ved Branden vare blevne berøvede deres Rede. Beklagelig er ogsaa de stakkels Tjenestetiendes Skjæbne: de have vistnok Jntet assureret og muligt mistet Alt. (Hp. A.)
Viborger Samler, 1841-05-03
Jfølge "Dannevirke skal den samlede Militair-Commission atter træde sammen i August. At flere Regimenter ville gaae ind – hedder det endvidere – er imidlertid vist, og man angiver Antallet af de afskedigende Officerer til mellem 2 a 300, hvilket sidste Tal dog turde være noget overdrevent.
Viborger Samler, 1841-05-03
Aalborg, den 1ste Mai. En bedrøvelig Begivenhed har igaar tildraget sig i vor By, idet et 6 Aar gammelt Barn, sine Forældres eneste, druknede i Klokkestøberaaen. Forældrene henhøre til den arbeidende Classe. Barnet var ved Uforsigtighed falden ud fra et af de mange Vandsteder, der ere ved denne Aa, og der var Jngen tilstede, som kunde hielpe eller tilkalde Hjelp. En lignende Død fandt ogsaa igaar et gammelt Hospitalslem, der var gaaet ned til Vesteraa for at hente Vand. (Ab. Av.)
Viborger Samler, 1841-05-03
Ved allerhøieste Reskript til Amtmanden over Ringkjøbing Amt af 29de April er det bevilget, at der i Tarm By i Egvad Sogn under Nørre-Herred i bemeldte Amt aarligen maae afholdes tvende Markeder med Heste, Qvæg Kram= og Trævarer, nemlig den 23de April og 17de Octbr.
Viborger Samler, 1841-05-03
Ledigt Embede. Ordineret Catechet- og første Lærer-Embedet ved Borgerskolen i Rudkjøbing; Løn 300 Rbd. Sølv, fri Bolig og Favne Brænde, foruden Høitidsoffer af Menigheden (opslaaet vacant den 30te April).
Viborger Samler, 1841-05-03
Udnævnelser. Under 22de April har Hs. Majestæt i Naade entlediget Etatsraad D. H. Røtger i Jtzehoe fra hans Embede som Justitiar ved Godset Sarlhusen. - Under 28de April har Hs. Majestæt allernaadigst udnævnt Theaterlæge, Dr. med. J.G. Lund, til Hofmedicus hos H. K. H. Kronprindsen med Rang i 5te Klasse Nr. 8 efter Rangforordningen af 14de Octbr. 1746 og med Prædicat af Livlæge – Under f. De har Hs. Majestæt allernaadigst udnævnt Fuldmægtig i det Kgl. Cabinetssecretariat, Justitsraad A. F. Howitz, Rd. af D., og Kammerjunker Baron C. A. T. v. Plessen til Expeditionssecretairer og Referendarer, Cancellist, Kammerassessor N. M. Hjaltelig til Registrator og Cand. jur. C.G. W. Johannsen til anden Cancellist i bemeldte Cabinets secretariat. – Under 29de April har Hs. Majestæt allernaadigst udnævnt: Chef for Brandforsikkringscontoiret under det kongl. danske Cancelli, Capitain ved Livcorpset, C. D. Lunn, til Departementssecretair og Contoirchef i Cancelliets 4de Departementscontoir samt til Lehnssecretair, Fuldmægtig i Cancelliets 2det Departementscontoir, Cancellisecretair J. C. Soldenfeldt, til Chef for fornævnte Brandforsikkringscontoir, Cancellist F. T. Lütken til Fuldmægtig i 2det Departementscontoir, og Cand. jur. H. J. A. Raas loff til Cancellist under Cancelliet. - Under f. D. har Hs. Maj. i Naade entlediget første Assistent i Translationscontoiret under Oresunds Toldkammer M. C. Petersen.
Viborger Samler, 1841-05-03
Dr. Prof. og Regimentschirurg Ludvig Jacobsen, R. af D. og Drid., er af Hs. Majestæt Kongen af Sverrig bleven udnævnt til Ridder af Nordstjernen.
Viborger Samler, 1841-05-03
Kjøbenhavns Børs-Cours, den 30te April. Hamborg 2 M. - a vista 200 1/2. Species 200. Obligationer (uden Renter) 98 1/2 a 99. Nationalbank-Obligationer (af Laaner den 4de Februar 1820. 101 1/2 Rbd. r. S. Disconto 4 pCent. Nationalbank=Actier 118 a 120 i r. S.
Viborger Samler, 1841-05-03
Reisende med Dampskibet fra Aarhuus til Kallundborg, den 29de April: Oberst v. Sønnichsen med Frue, Meierieforpagter Schrøder med Familie, Jomfrue Schibe, Student Lassen, Landvæsenselev Fønnebeck, Slagtermester Scheibel, Kjøbmand Wildgrube, Mad. Hornbech, Pastor Madelung, Jfr. Randrup. Med Dagvognen fra Viborg til Aarhuus, den 2den Mai Fuldmægtig Nyslum, Hr. Lange.
Viborger Samler, 1841-05-03
Agger Kanals Skibsliste. Jndk. Den 24de April: Anders Christensen af Nykjøbing med Skroget af en paa Thorsminde Strand inddrevet og derfra udsat Tjalk, bestemt til Struer med Skibsmaterialer; den 25de: L. C. Andersen af Klitmøller fra Altona til Lemvig o. fl. St. med Stykgods; den 26de: Abraham Andersen af Christiansand fra Lillesand til Lemvig med Træl.: C. Madsen af Hansted fra Christians. til Thisted med dito Udg. Den 21de April: A. Homme af og til Mandal fra Lemvig med Kornvare, den 28de: O. Jensen af og til Grømstad fra Krik med dito; den 23de: H. Jessen af Fanøe fra Nykjøbing til Christiansand med dito og Kartofler, den 25de A. R. Hansen fra Thisted til Antwerpen med Havre; Os mund Jensen, Elig Jacobsen, Søren Olsen og Joh. Jacobsen, Alle af og til Grømstad fra Lemvig med Korn og Ballast; H. M. Møller og And. Simonsen, Begge af og til Nykjøbing fra Mandal med Kornvare.
Viborger Samler, 1841-05-03
(Jndsendt.) Jblandt de flere gavnlige Følger, som man af Communalbenyrelsens Virksomhed i Viborg kan vente, vil man vist kunne indslutte en Taxt, især paa Rugbrød, hvoraf et 8 Skillings Brød nu vel neppe kan meer end stille et eneste i strængt arbeidende Menneskes Hunger til et Maaltid. Det kunde være interessant at læse i Tidenden Vægten paa de ommeldte Brød, helst naar de vare 1 a 2 Dage gamle efter Bagningen paa en Tid da Rugen kan kjøbes her for 2 Mk. 8 s. a 2 Mk. 10 s. høiest Skjeppen.
Viborger Samler, 1841-05-03
AVERTISSEMENTS. At jeg idag er flyttet fra min Boepæl i Vestergade til min Gaard i Nørregade heri Byen, lige overfor Hr. Procurator Ollgaard, giver jeg mig herved den Frihed at bekjendtgjøre for de Ærede, som hidtil have forundt mig Deres Søgning. Da jeg er udnævnt til Commissionair for Skive Kjøbstad og Omegn af Boghandlerforeningen i Kjøbenhavn, og, da jeg i Løbet af denne Maaned vil blive forsynet med alle de i den nyere Litteratur udkomne danske og tydske Bøger, Journaler, Musikalier og Landkort, et Assortiment af alle Sorter Skrive, Post, Tegne- og farvede Papirer, diverse Sorter Pakpapirer og Papper, Handels og Kjøbmandsbøger, ægte romanske Strænge, samt alle til Skrivning og Tegning henhørende Materialier, til Nutidens billigste Priser, saa vover jeg herved at anbefale mig til de Ærede, som ville forunde mig Deres Søgning. billig og reel Behandling, samt hurtig Expedition skal stedse være Formaalet for mine Bestræbelser. Ærbødigst Skive, den 1ste Mai 1841. N. Svendsen, Bog- og Papiirhandler.
Viborger Samler, 1841-05-03
100 Rbd. Sedler, Umyndiges Midler under Viborg Byes Overformynderie, kunne i Juni Termin erholdes tillaans mod anordningsmæssig Sikkerhed. Viborg Overformynderie, den 28de April 1841. P. Gjølbye. Joseph Vater.
Viborger Samler, 1841-05-03
En Gaard i Qvosted, Taarup Sogn, med tilliggende Jordeiendomme af Ager og Engs Hartkorn 2 Tdr. 4 Skpr. 3/4 Alb., er underhaanden strax at faae tilkjøbs. Paa Eiendommen kan holdes en Besætning af 2 Heste, 12 Fækreature og 30 Faar. Om Salgs Vilkaarene, m. v. kan Liebhavere erholde Oplysning hos Eieren Søren Hansen i Qvosted eller Fuldmægtig Thorgersen i Viborg.
Viborger Samler, 1841-05-03
Bedste Sort afnakket islandsk Klipfisk er at faae Søren Møller.
Viborger Samler, 1841-05-03
Kjøbenhavnsk Presseskraae er atter at faae Søren Møller.